《临潼张明甫置酒出所藏前贤墨迹为玩》
明代·殷奎

仆夫弛担临潼县，寒日晖晖卓午时。旌儒坑边来吊古，灵泉观午去题诗。

荐绅谈笑时髦集，飞舄从游夜漏迟。珍重前贤遗墨在，为君开卷动遐思。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。